Pasemone kang modin puniki,Pan bedhuge muhung aneng cipta,Iya ciptanira dhewe.Pan ingaken sulih Hyang Widi.Cipta iku Muhammad,Tinut ing tumuwuh.Wali,mukmin datan kocap.Jroning cipta Gusti Allah ingkang mosik,Unine: rasulullah.Lamun meneng Muhammad puniki,Ingkang makmum apan jenengira.Dene ta genti arane,Yen imam Allah iku,Ingkang makmum Muhammad jati.Iku rahsaning cipta,Sampurnaning kawruh.Imam mukmin pan wus nunggal,Allah samar Allah tetep kang sejati,Wus campuh nunggal rasa.